armvectores/hy_wikipedia_2023 huggingface dataset:
Կանաչ հարկաչափ

Կանաչ հարկաչափ (անգլ.՝ Feed-in tariff), տնտեսական ու քաղաքական մեխանիզմ, որ միտված է ներդրումների գրավմանը վերականգնվող էներգիայի ոլորտում։
Այս մեխանիզմի հիմքում ընկած են երեք հիմնական գործոններ.

Ցանցին միանալու երաշխիք
Արտադրված էներգիայի սպառման երկարաժամկետ պայմանագրեր
Ստացված էլեկտրաէներգիայի արժեքի ավելացում։Միացման հարկաչափերը կարող են փոփոխվել` կախված ոչ միայն վերականգնվող էներգիայի տեսակից, այլև վերականգնվող էներգիայի կայանի հզորությունից։ Որպես կանոն, արտադրված էլեկտրէներգիայի սպառման համար բավական երկարաժամկետ հատված է ընտրվում (10-25 տարի)` դրանով հանդերձ երաշխավորելով ոլորտում ներդրված միջոցների վերադարձն ու շահույթի ստացումը։


== Պատմություն ==
Առաջին անգամ արտոնյալ հարկաչափեր կիրառվել են ԱՄՆ-ում 1978 թվականին, երբ նախագահ Ջիմի Կարտերը ստորագրել է Ազգային էներգետիկ օրենքը (National Energy Act) և Կոմունալ տնտեսությունների կարգավորման օրենքը (Public Utilities Regulatory Policy Act): Այս օրենքների նպատակն էր էլեկտրականության խնայողության խրախուսումը, էներգետիկ ռեսուրսների նոր տեսակների, այդ թվում` վերականգնվող էներգիայի զարգացումը, ինչպիսիք են, օրինակ, հողմային ու արևային էներգիան։


== Կանաչ հարկաչափը տարբեր երկրներում ==
2011 թվականին ավելի քան 50 երկիր ընդունվել են օրենքներ, որոնք կանաչ հարկաչափերով կարգավորում են էլեկտրաէներգիայի ստացումը։


=== Չինաստան ===
2011 թվականի օգոստոսի դրությամբ սահմանվել է ազգային արևային էներգիայի հարկաչափ` 0.15 դոլար մեկ կիլովատտ-ժամի համար։
Չինաստանը սահմանել է հարկաչափ հողմային նոր էլեկտրակայանների համար, որպեսզի օգնի ընկերություններին շահույթ ապահովել։ Երկրի տնտեսական զարգացման բարեփոխումների ու զարգացման ազգային հանձնաժողովը նշել է 4 կատեգորիա հողմային էներգետիկայի ոլորտում, որոնք հնարավորություն կունենան օգտվելու արտոնյալ հարկաչափերից։ Հողմային լավ ռեսուրսներով շրջանները կունենան ավելի ցածր հարկաչափեր։


=== Գերմանիա ===
Առաջին օրենքը ներկայացվել է 2000 թվականին։ Դրա նախատիպը 1991 թվականին ընդունված օրինագիծն էր։ 2012 թվականին էլեկտրականության ծախսերը աճել են մինչև 0.03592 եվրո 1 կիլովատտ-ժամի համար, իսկ «էներգետիկ աղքատություն» արտահայտությունը դարձել էր սովորական։ Չնայած դրան` տասնամյակի ընթացքում առաջին անգամ էլեկտրաէներգիայի գինը կենցաղային սպասարկման ոլորտում առաջին անգամ էժանացել է 2015 թվականին։


=== Իրան ===
Վերականգնվող էներգիայի կիրառման նկատմամբ առաջին անգամ կանաչ հարկաչափ է սահմանվել 2008 թվականին դրա բոլոր տեսակների նկատմամբ։ 2013 թվականին կառավարությունը սահմանել է արտոնյալ նոր հարկաչափեր, որ կազմում է 4442 ռիալ 1 կիլովատտ-ժամ էլեկտրաէներգիայի համար։ 2016 թվականին կառավարությունը փոխել է հարկաչափը վերականգնվող էներգիայի յուրաքանչյուր տեսակի համար։


== Ծանոթագրություններ ==
Ալեքսեևկա (գյուղ, Բազարնո-Կարաբուլակսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ռուս.՝ Алексеевка), գյուղ Ռուսաստանի Սարատովի մարզի Բազարնո-Կարաբուլակսկի շրջանի կազմում։
Բնակչությունը վերջին գրանցված տվյալներով կազմում էր 2165 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոյենմարքթ

Նոյենմարքթ (գերմ.՝ Neuenmarkt), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 2975 մարդ է (2014 թվականի դեկտեմբերի 31-ի տվյալներով)։ Զբաղեցնում է 18,95 կմ² տարածք։ Պաշտոնական կոդը՝ 09 4 77 117։ Հեռախոսային կոդ՝ +49 9227։


== Ծանոթագրություններ ==


== Արտաքին հղումներ ==
Բնակավայրի պաշտոնական կայք
Կապլանի (գյուղ, Թելմանովսկի շրջան)

Կապլանի (ուկրաիներեն՝ Каплани), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Կապլանի գյուղում բնակվում էր 4 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կանանչ ախպեր

«Կանաչ ախպեր», Հովհաննես Թումանյանի բանաստեղծություններից մեկը, գրության թվականը հայտնի չէ։ Բանաստեղծության ինքնագիրը չի պահպանվել։


== Ստեղծման պատմությունը ==
Հովհաննես Թումանյանի «Կանաչ ախպեր» բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարիի 63-րդ էջում, այնուհետև՝ 1908 թվականին Լուսաբեր դասագրքի Բ տարիի 60-րդ էջում։ Ավելի վաղ այս բանաստեղծությունը տպագրվել է 1940-1959 թվականներին Երևանում 6 հատորով լույս տեսած Հովհաննես Թումանյանի երկերի ժողովածուի 1-ին հատորի 234-րդ էջում։
«Կանաչ ախպեր» բանաստեղծությունն արտատպվել է Լուսաբեր դասագրքի Ա տարիից։


== Ծանոթագրություններ ==
Տոնիս

Տոնիս (ուկրաիներեն՝ Тоніс), Ուկրաինական մասնավոր հեռուստաալիք։ Հեռուստաալիքը հիմնվել է 1992 թվականին։ 2011 թ. դեկտեմբերի 1-ից հեռարձակվում է HD ֆորմատով։


== Արտաքին հղումներ ==
Պաշտոնական կայք Archived 2014-10-28 at the Wayback Machine. (ուկր.)


== Ծանոթագրություններ ==
Պոդսինովկա

Պոդսինովկա (ուկրաիներեն՝ Підсинівка), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1542 թվականին։
2001 թվականի տվյալներով Պոդսինովկա գյուղում բնակվում էր 170 մարդ։ Բնակավայրը զբաղեցնում է 1139 կմ² տարածք։ Բնակչության խտությունը կազմում էր 149,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հյուսիսային Կարելիա

Հյուսիսային Կարելիա կամ Պոհյոիս-Կարյալա (ֆիններեն՝ Pohjois-Karjala, շվեդերեն՝ Norra Karelen), մարզ (մաակունտա) Ֆինլանդիայում, տեղակայված է երկրի արևելյան հատվածում։ Հյուսիսային Կարելիան 296 կիլոմետրանոց ընդհանուր սահման ունի Ռուսաստանի հետ։ Մարզկենտրոնը Յոնեսուու քաղաքն է։ Այլ նշանակալի քաղաքներից են Կիտեեն, Լիեկսան, Օուտոկումպուն։ Մարզում կա ավելի քան 2200 լիճ։ Ամենամեծը Պիելինեն լիճն է (868 կմ²)։ Ամենաբարձր կետը Լիեկսա քաղաքում գտնվող Կոլի սոպկան է՝ ծովի մակարդակից 347 մ բարձրությամբ։


== Աշխարհագրություն ==
Հյուսիսային Կարելիան հյուսիսում սահմանակցում է Կաինուու, արևմուտքում՝ Հյուսիսային Սավո և Հարավային Սավո, հարավում՝ Հարավային Կարելիա մարզերի, իսկ արևելքում՝ Ռուսաստանի Դաշնության Կարելիայի Հանրապետության հետ։ Հյուսիսային Կարելիայում է գտնվում Եվրոպական Միության ամենաարևելյան կետը։


== Մունիցիպալիտետներ ==
Հյուսիսային Կարելիան բաղկացած է 14 համայնքից (մունիցիպալիտետից), որից 5-ը քաղաքային են, մնացածը՝ գյուղական․


== Ծանոթագրություններ ==


== Արտաքին հղումներ ==
Pohjois-Karjalan maakuntaliitto (Провинциальный союз Северной Карелии)
VisitKarelia - Северная Карелия Archived 2014-03-01 at the Wayback Machine. (ռուս.)
Իրինա Զաքյան

Իրինա Զավենի Զաքյան (սեպտեմբերի 2, 1965(1965-09-02), Լենինական, Հայկական ԽՍՀ, ԽՍՀՄ), հայ օպերային երգչուհի, սոպարնո։ Հայաստանի կոմպոզիտորների և երաժշտագետների միության անդամ։ ՀՀ վաստակավոր արտիստ (2017 թ.):


== Կենսագրություն ==
Իրինա Զաքյանը ծնվել է 1965 թվականի սեպտեմբերի 2-ին Գյումրիում։ Ավարտել է Երևանի կոնսերվատորիան և ասպիրանտուրան (պրոֆեսոր Նելլի Փիրումովայի դասարան)։ Որպես մեներգչուհի հանդես է եկել  Հայաստանի ֆիլհարմոնիկ, Երևանի սիմֆոնիկ, Ազգային ռադիոյի սիմֆոնիկ նվագախմբերի հետ և Ալեքսանդր Սպենդիարյանի անվան օպերային թատրոնում։
Համերգներով հանդես է եկել ԱՄՆ-ում, Կանադայում, Իտալիայում, Իսպանիայում, Ավստրիայում, Հունաստանում, Գերմանիայում, Լիբանանում, Ռուսաստանում, Լեհաստանում, Չինաստանում և այլուր։ Երգել է դիրիժորներ Օհան Դուրյանի, Հովհաննես Չեքիջյանի, Էդուարդ Թոփչյանի, Լորիս Ճգնավորյանի, Վոյչեխ Միխնևսկու (Լեհաստան), Լեոն Բոթսթայնի (ԱՄՆ), Ջոն Նելսոնի (ԱՄՆ), Լիոր Շամբադալի (Գերմանիա), Պիեռ Կարլո Օրիցիոյի (Իտալիա) և այլոց ղեկավարությամբ։


== Դերերգեր ==


== Ծանոթագրություններ ==


== Արտաքին հղումներ ==
Irina Zakyan(չաշխատող հղում)
Հռոմի պապի ժամանման առիթով կկատարվի ջազմենի «Ավե Մարիան»
Մամզարա

Մամզարա (վրաց.՝ მამწვარა - Մամծվարա), գյուղ Վրաստանի Սամցխե-Ջավախեթի մարզի Նինոծմինդայի մունիցիպալիտետում։


== Տես նաև ==
Սամցխե-Ջավախք
Նինոծմինդայի մունիցիպալիտետ


== Ծանոթագրություններ ==
Մոնրեալի գիտական կենտրոն

Մոնրեալի գիտական կենտրոն (ֆր.՝ Centre des sciences de Montréal), գիտական թանգարան Կանադայի Քվեբեկ նահանգի Մոնրեալ քաղաքում։ Գտնվում է քաղաքի Հին Մոնրեալ հատվածում։ Հիմնադրվել է 2000 թվականին և ի սկզբանե հայտնի է եղել որպես «iSci կենտրոն», 2002 թվականին անվանափոխվել է Մոնրեալի գիտական կենտրոն։ Թանգարանը կառավարվում է Մոնրեալի կորպորացիայի հին նավահանգստի կողմից (Կանադայի կառավարության պետական կորպորացիայի Կանադայի հողերի կառավարման ընկերություն)։ Թանգարանում կազմակերպվում են գիտական, տեխնոլոգիական ինտերակտիվ ցուցահանդեսներ, ինչպես նաև այստեղ է գտնվում IMAX թատրոնը։
2011 թվականին թանգարանն ունեցել է 764405 այցելու։

		
		


== Ծանոթագրություններ ==


== Արտաքին հղումներ ==
Montreal Science Centre
Պրոմին (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՊրոմինՊրոմին (ուկրաիներեն՝ Промінь), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Պրոմին գյուղում բնակվում էր 73 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կյատկա (գետ)

Կյատկա (ռուս.՝ Кятка), գետ Ռուսաստանում, հոսում է Կարելական ինքնավար հանրապետությունում և Կեմսկի շրջանում։ Թափվում է Սպիտակ ծով, 3 կմ հարավ Գրիդինո գյուղի մոտ։ Գետի երկարությունը 45 կմ է, ավազանի տարածքը 204 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սպիտակ ծով, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000712102000001998
Հիդրոլոգիական ուսումնասիրությունների կոդը - 102000199
Ավազանի կոդը - 02.02.00.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կաշտանովկա (այլ կիրառումներ)

Կաշտանովկա, կարող է վերաբերել՝

Կաշտանովկա - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Կաշտանովկա - գյուղ, Ուկրաինայի Ղրիմի Ինքնավար Հանրապետության Պերվոմայսկի շրջանում
Կաշտանովկա - գյուղ, Ուկրաինայի Ղրիմի Ինքնավար Հանրապետության Ռազդոլնոյեի շրջանում
Liophloeus

Liophloeus երկարակտուցների ընտանիքի կարծրաթևավորների տեսակ։


== Նկարագիր ==
Համեմատաբար մեծ երկարակտուց։ Թևերը բացակայում են։


== Էկոլոգիա ==
Թրթուրը զարգանում է հողում։


== Ծանոթագրություններ ==
Անմոռուկ մանրածաղիկ

Անմոռուկ մանրածաղիկ (լատ.՝ Myosotis micrantha), գաղտրիկազգիների ընտանիքին պատկանող դեղաբույս։


== Նկարագրություն ==
Պարզ ուղղաձիգ ցողունով և էլիպսաձև-նշտարաձև նստադիր տերևներով միամյա խոտաբույս է, որն ունի մինչև 15 սմ բարձրություն և բարակ արմատներ։ Ցողունների գագաթներին գտնվող նոսր ծաղկաբույլերում հավաքված են կարճ ծաղկակոթերով մանր երկնագույն հնգանդամ ծաղիկները։ Կոկոններում պսակաթերթիկները վարդագույն են, իսկ հետագայում դառնում են երկնագույն։ Պտուղը մերկ և փայլուն փոքր ընկուզիկ է։


== Տարածվածություն ==
Որպես մոլախոտ աճում է ավազային և քարքարոտ չոր լանջերին, դաշտերում։ Տարածված է ստորին և միջին լեռնային գոտիներում Շիրակի, Գեղարքունիքի, Կոտայքի, Վայոց ձորի, Սյունիքի, Արարատի մարզերում։ Մեղրատու և գեղազարդային բույս է։


== Նշանակություն ==
Բուժական նպատակներով օգտագործում են կանաչ զանգվածն ու ծաղիկները։ Բույսն ունի հակաբորբոքային և արյունահոսությունը դադարեցնող ազդեցություն։


== Ծանոթագրություններ ==
Դևիչիե Պոլե (գյուղ, Ալեքսանդրիայի շրջան)

Դևիչիե Պոլե (ուկրաիներեն՝ Дівоче Поле), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Դևիչիե Պոլե գյուղում բնակվում էր 361 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աննինսկի շրջան

Աննինսկի շրջան (ռուս.՝ Аннинский район), մունիցիպալ շրջան Ռուսաստանի Դաշնության Վորոնեժի մարզում։
Ստեղծվել է 1928 թվականին։ Վարչական կենտրոնը՝ Աննա։


== Աշխարհագրություն ==
Շրջանի տարածքի մակերեսը կազմում է 2098 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 47290 մարդ։ Բնակչության խտությունը կազմում էր 22,54 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռեմ Երմոլին

Ռեմ Երմոլին (ռուս.՝ Рем Николаевич Ермолин, դեկտեմբերի 24, 1926(1926-12-24), Լենինգրադ, ՌԽՖՍՀ, ԽՍՀՄ - մայիսի 15, 2004(2004-05-15), Սիկտիվկար, Ռուսաստան), ռուս և խորհրդային նկարիչ։ ՌԽՖՍՀ ժողովրդական նկարիչ (1985 թվական), Կոմի Հանրապետության ժողովրդական նկարիչ (1980 թվական), Կոմի Հանրապետության պետական մրցանակի դափնեկիր (1972 թվական)։ Գեղանկարիչ է։


== Կենսագրություն ==
Ծնվել է Լենինգրադում, սովորել է Լենինգրադի գեղարվեստա–գծանկարչական, մանկավարժական ուսումնարան (1947–1951 թվական) և Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի (1954–1960 թվական) Վիկտոր Օրեշնիկովի գեղանկարչության ֆակուլտետում։ 1962 թվականից դարձել է Լենինգրադի նկարիչների միության անդամ։ Ուսումը ավարտելուց հետո ապրել և աշխատել է Կոմի Հանրապետությունում, զբաղեցրել է հանրապետական բաժանմունքի նկարիչների միության նախագահի պաշտոնը (1970–1986 թվական)։ Աշխատել է տարբեր ժանրերով, բայց հիմնականը համարվում է թեմատիկ նկարը և դիմանկարը։ Ստեղծագործության մեջ առաջատար թեմաներն են եղել Կոմի հանրապետության մարդիկ և նրանց աշխատանքային օրերը, հյուսիսի բնությունը։ Առավել հայտնի է Ուստ-Ցիլեմսկի աշխատանքների ցիկլը, որի համար 1972 թվականին Կոմի հանրապետության կողմից պետական մրցանակ է ստացել։ 1975 թվականին «Ուստ-Ցիլեմսկյան բլուրը» ստեղծագործական ցիկլը արժանացել է ԽՍՀՄ գեղարվեստի ակադեմիայի դիպլոմի։          


== Ծանոթագրություններ ==


== Գրականություն ==
Республика Коми: Энциклопедия. Том 1. Сыктывкар, 1997 — стр. 426.
Поповцева Э. К. Изобразительное искусство Республики Коми. 1943—2000. Сыктывкар, 2011.
Հռիփսիմե Մոկացյան

Հռիփսիմե Հենրիկի Մոկացյան (սեպտեմբերի 20, 1964(1964-09-20), Երևան, Հայկական ԽՍՀ, ԽՍՀՄ), հայ մանկաբարձ-գինեկոլոգ։ Բժշկական գիտությունների դոկտոր (1999), պրոֆեսոր։


== Կենսագրություն ==
Հռիփսիմե Մոկացյանը ծնվել է 1964 թվականին, Երևանում։ 1987 թվականին ավարտել է Երևանի բժշկական ինստիտուտը։ 1991 թվականից «Էրեբունի» բժշկական կենտրոնի գինեկոլոգիական բաժանմունքի վարիչ, 1995-1997 թվականներին, միաժամանակ՝ գլխավոր տնօրենի տեղակալ, 1994-2005 թվականներին դասավանդել է Երևանի պետական բժշկական համալսարանում, 2005 թվականից՝ Առողջապահության ազգային ինստիտուտում։
Մոկացյանը մշակել է գինեկոլոգիական հիվանդությունների հակաօքսիդանտային բուժման նոր եղանակ, ըստ որի, դեղաքանակից կախված, բուժումը որոշվում է անհատականորեն՝ համապատասխան կենսամարկերների միջոցով։ Գիտական աշխատանքների, մեթոդական առաջարկի հեղինակ է։


== Անդամակցություն ==
«Հայկական վիրաբուժություն XXI» արհեստավարժների միության անդամ, 2004
Էնդոսկոպիկ վիրաբույժների եվրոպական ասոցիացիայի անդամ, 2004
Վերարտադրողական բժշկության և վիրաբուժության համամիութենական կազմակերպության անդամ, 2004
Գինեկոլոգ-էնդոսկոպիստների ռուսաստանյան ասոցիացիայի անդամ, 2007


== Մրցանակներ ==
Ամերիկյան կենսագրական ինստիտուտի ոսկե մեդալ
«Տարվա կին» կոչում, 2000


== Ծանոթագրություններ ==
Պրիվոկզալնոե (գյուղ, Կոնոտոպի շրջան)

Անվան այլ կիրառումների համար տե՛ս՝ ՊրիվոկզալնոեՊրիվոկզալնոե (ուկրաիներեն՝ Привокзальне), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Պրիվոկզալնոե գյուղում բնակվում էր 635 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուղիղ Ուսկատ

Ուղիղ Ուսկատ (ռուս.՝ Прямой Ускат), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Ուսկատ գետի ափին՝ 43 կմ հեռավորության վրա։ Գետի երկարությունը 34 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բոլշիե Վյազյոմի

Բոլշիե Վյազյոմի (ռուս.՝ Большие Вязёмы), քաղաքատիպ ավան Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2010 թվականին գրանցված տվյալներով կազմում էր 12617 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բենե (համայնք)

Անվան այլ կիրառումների համար տե՛ս՝ Բենե (այլ կիրառումներ)Բենե (ֆր.՝ Bénaix), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09051։


== Բնակչություն ==
Համայնքի բնակչությունը 2008 թվականին կազմում էր 154 մարդ։


== Տնտեսություն ==
2007 թվականի տվյալներով 98 աշխատունակ տարիքի մարդկանցից (15-64 տարեկան) 64-ը տնտեսապես ակտիվ էին, 34-ը անգործունակ (ակտիվության ցուցանիշը 65,3 %, 1999 թվականին եղել է՝ 73,8 %)։ 64 աշխատունակ բնակիչներից 62-ը աշխատում էին (33 տղամարդ և 29 կին), անաշխատանք էր 2-ը (տղամարդ)։ 34 անգործունակ մարդկանցից 8-ը աշակերտներ կամ ուսանողներ են, 15-ը թոշակառու, 11-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բենե» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-18 
«Բենե» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Սամվել Գևորգյան (այլ կիրառումներ)

Սամվել Գևորգյան անունը կարող է վերաբերել հետևյալ անձանց.

Սամվել Գևորգյան՝ ազատամարտիկ-հրամանատար, Արցախյան ազատամարտի մասնակից,
Սամվել Գևորգյան՝ ՀՀՇ կուսակցության անդամ, Ղարաբաղ կոմիտեի անդամ, պատգամավոր,
Սամվել Գևորգյան՝ հայ հունահռոմեական ոճի ըմբշամարտի մարզիչ, Հայաստանի վաստակավոր մարզիչ։Նաև՝

Սամվել Գևորգյանի անվան թիվ 189 ավագ դպրոց՝ ազատամարտիկ Սամվել Գևորգյանի անունը կրող կրթական հաստատություն Երևանում։
Վանքիձոր

Վանքիձոր, գետ Հայաստանի Գեղարքունիքի մարզում։ Սկիզբ է առնում Վարդենիս լեռան հյուսիսարևմտյան լանջերից և Արծվանիստ գյուղում ձախից միախառնվում Կոթիկ գետին։ Երկարությունը՝ 18 կմ։


== Ծանոթագրություններ ==
Օլշանսկի գյուղական խորհուրդ (այլ կիրառումներ)

Օլշանսկի գյուղական խորհուրդ, կարող է վերաբերել՝

Օլշանսկի գյուղական խորհուրդ - Ուկրաինայի Սումիի մարզի Նեդրիգայլովսկի շրջանում
Օլշանսկի գյուղական խորհուրդ - Ուկրաինայի Խարկովի մարզի Դվուրեչանսկի շրջանում
Զինովի Գերդտ

Զինովի Գերդտ (ռուս.՝ Зино́вий Ефи́мович Гердт, իսկական անունը՝ За́лман Афро́имович Храпино́вич, սեպտեմբերի 8 (21), 1916, Սեբեժ, Վիտեբսկի նահանգ, Ռուսական կայսրություն - նոյեմբերի 18, 1996(1996-11-18), Մոսկվա, Ռուսաստան), կինոյի և թատրոնի հայտնի դերասան էր։ Զինովի Գերդտը ծնվել է Ռուսաստանի Սեբեժ քաղաքում։ Խաղացել է սովետական բազմաթիվ ֆիլմերում։


== Ծանոթագրություններ ==


== Գրականություն ==
Гердт, Зиновий. Рыцарь совести. - М.։ АСТ; Зебра Е, 2010. -  (Актёрская книга). - 448 с. - 3000 экз. - ISBN 978-5-17-067858-7, 978-5-94663-752-7.О нём։

В. В. Скворцов. Неизвестный З. Е. Гердт (Зяма из Себежа; Гердт? - Это ж мой дядя!; Себежанин З. Е. Гердт; З. Е. Гердт как есть; Дядя Зяма вблизи; З. Гердт. Возращение в Себеж). Казань։ Новое знание, 2005. - ISBN 5-89347-275-6
Зяма - это же Гердт! / сост. Я. Гройсман, Т. Правдина. - Нижний Новгород։ Деком, 2007. -  (Имена). - 280 с. + DVD. - ISBN 978-5-89533-177-4.
М. М. Гейзер. Зиновий Гердт. ЖЗЛ. М.։ Молодая гвардия, 2012.


== Արտաքին հղումներ ==
IMDb
Զինովի Գերդտ. «Ինչո՞ւ ենք ապրում այսպես…»
(4762) Դոբրինյա

(4762) Դոբրինյա (անգլ.՝ Dobrynya), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,357688 ա. մ., առավելագույնը մոտենում է 1,8831 ա. մ. հեռավորության վրա և հեռանում 2,8323 ա. մ.։ Արեգակի շուրջ մեկ ամբողջական պտույտ է կատարում 1322,29 երկրային օրվա ընթացքում, իր ուղեծրով շարժվելով միջինում 0,272254 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4762) Դոբրինյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բորիս Վվեդենսկի

Բորիս Ալեքսեեիչ Վվեդենսկի (ռուս.՝ Борис Алексеевич Введенский, ապրիլի 7 (19), 1893, Մոսկվա, Ռուսական կայսրություն - հունիսի 1, 1969(1969-06-01), Մոսկվա, ԽՍՀՄ), խորհրդային ռադիոֆիզիկոս, ԽՍՀՄ ԳԱ ակադեմիկոս (1943), սոցիալիստական աշխատանքի հերոս (1963)։
Ավարտել է Մոսկվայի համալսարանը (1915 թվական)։ 1946—1951 թվականներին եղել է ԽՍՀՄ ԳԱ տեխնիկական գիտությունների բաժանմունքի ակադեմիկոս-քարտուղարը, 1944—1953 թվականներին՝ ԽՍՀՄ ԳԱ ռադիոտեխնիկայի պրոբլեմների գիտական մշակման սեկցիայի նախագահը։ 1951 թվականից դարձել է Սովետական մեծ հանրագիտարանի 2-րդ հրատարակության գլխավոր խմբագիրը։ Վվեդենսկիի ղեկավարությամբ են կատարվել Սովետական մեծ հանրագիտարանի 3-րդ հրատարակության նախապատրաստական աշխատանքները։ Եղել է նաև Սովետական Փոքր հանրագիտարանի (3-րդ հրատարակություն), ֆիզիկայի հանրագիտական բառարանի, երկ և եռհատոր ընդհանուր հանրագիտական բառարանների և այլ հրատարակությունների գլխավոր խմբագիր, 1959 թվականից՝ «Սովետական հանրագիտարան» հրատարակչության գիտական խորհրդի նախագահ։ 1953 թվականից աշխատել է ԽՍՀՄ ԳԱ ռադիոտեխնիկայի և էլեկտրոնիկայի ինստիտուտում, 1964 թվականին նշանակվել է ԽՍՀՄ ԳԱ ռադիոալիքների տարածման հարցերի գիտական խորհրդի նախագահ։ 
Հիմնական աշխատությունները վերաբերում են ուլտրակարճ ալիքների տիրույթում ռադիոալիքների տարածման հարցերին։ 1949 թվականին ԽՍՀՄ ԴԱ Վվեդենսկիին շնորհել է Ա․ Ս․ Պոպովի անվան ոսկե մեդալ։ ԽՍՀՄ պետական մրցանակ (1952 թվական)։ Բեռլինի գերմանական ԳԱ անդամ (1955 թվական)։ 
Պարգևատրվել է Լենինի 3 շքանշանով։


== Ծանոթագրություններ ==
Greatest Hits… So Far!!!

Greatest Hits… So Far!!!, ամերիկացի երգչուհի P!nk-ի երգերի առաջին հավաքածուն, թողարկված 2010 թվականի նոյեմբերի 12-ին, LaFace լեյբլով։


== Սինգլեր ==
«Raise Your Glass» դարձավ առաջին սինգլը։ Սինգլը թողարկվել է 2010 թվականի հոկտեմբերի 6-ին։ Billboard Hot 100 հիթ-շքերթում երգը զբաղեցրել է առաջին տեղը։
Հաջորդ սինգլը «Fuckin' Perfect»-ը դարձավ, որը թողարկվել է 2010 թվականի դեկտեմբերի 14-ին։ Hot 100 չարթում ստեղծագործությունը զբաղեցրել է երրորդ տեղը։ 2011 թվականին MTV VMA հեռուստաընկերության եթերում, տեսահոլովակը մասնակցել է «լավագույն ուղերձ-տեսահոլովակ» (Best Video with a Message) մրցանակաբաշխությանը, բայց հաղթող է ճանաչվել Լեդի Գագայի «Born This Way» սինգլը։


== Երգացանկ ==


=== North American editions ===


=== Միջազգային հրապարակումներ ===


=== Բելուքս թողարկումներ DVD ===


== Չարթեր ==


=== Շաբաթական չարթեր ===


=== Տարեվերջյան չարթեր ===


== Հավաստագրեր ==


== Թողարկման պատմություն ==


== Ծանոթագրություններ ==
Stooge sort

Stooge sort (Սորտավորում մասերով), ռեկուրսիվ ալգորիթմ ժամանակի բարդությամբ 
  
    
      
        O
        (
        
          n
          
            
              log
              
                1
                
                  ,
                
                5
              
            
            ⁡
            
              3
            
          
        
        )
        ≈
        O
        (
        
          n
          
            2.71
          
        
        )
      
    
    {\displaystyle O(n^{\log _{1{,}5}{3}})\approx O(n^{2.71})}
  ։ Տվյալ ալգորիթմը համեմատած ուրիշ էֆեկտիվ ալգորիթմերի հետ ինչպիսին են՝ պղպջակային սորտավորումը, միաձուլման սորտավորումը շատ ավելի դանդաղ է աշխատում։
Ալգորիթմի տեսքը

Եթե վերջնականի արժեքը փոքր է սկզբնականից, ապա փոխել տեղերով։
Եթե ցանկում կա երեքից ավել արժեք, ապա՝
<<Stoogesort>> սորտավորել ցանկի սկզբի 2/3-րդ մասը
<<Stoogesort>> սորտավորել ցանկի վերջի 2/3-րդ մասը
կրկին <<Stoogesort>> սորտավորել ցանկի սկզբի 2/3-րդ մասը


== Ռեալիզացիայի օրինակը ==


== Օրինակը C լեզվով ==


== Աղբյուրներ ==
Բլաք Պոլ Ե.։ «stooge sort»։ Ալգորիթմերի և տվյալների կառութվածքի բառարան։ NIST։ Վերցված է 2011-06-18 


== Արտաքին հղումներ ==
Everything2.com – Stooge sort
Sorting Algorithms (պարունակում է Stooge sort)
Stooge sort-ի գործածումը և համեմատումը
Վիլիե Սեն Դենի

Վիլիե Սեն Դենի (ֆր.՝ Villiers-Saint-Denis), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում  Էնա։ Մտնում է Էսսոմ Սիուր Մարն համայքնի կազմի մեջ։ Համայնքի շրջանն է համարվում Շատո Տիերիը։
Համայքնի INSEE ծածկագիրն է 02818։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 1051 մարդ։


== Տնտեսություն ==
2010 թվականին 696 մարդկանցից (15—64 տարեկան) 500-ը եղել են առավել ակտիվ տնտեսվարողներ, 196-ը եղել են համեմատաբար ոչ ակտիվ (ակտիվության ցուցանիշը կազմել է 71,8 %, 1999 թվականին եղել է 73.4 %)։ 500 ակտիվ քաղաքացիներից 463-ը աշխատել են տարբեր ձեռնարկություններում (229 տղամարդ և 234 կին), անաշխատունակների թիվը կազմել է 37 մարդ (18 տղամարդ և 19 կին)։ 196 ոչ ակտիվ մարդկանցից 63-ը եղել են կամ աշակերտ կամ էլ ուսանող, 66-ը եղել են թոշակառու, 67-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիճակագրության ազգային ինստիտուտ. Վիլիե Սեն Դենի (ֆր.)


== Ծանոթագրություններ ==
Ծինծկալաձեեբի (Խուլոյի շրջան)

Ծինծկալաձեեբի (վրաց.՝ წინწკალაძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Խուլոյից 14 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 206 մարդ։


== Ծանոթագրություններ ==
Գիա Նադարեիշվիլի

Գիա Նադարեիշվիլի (վրաց.՝ გია ნადარეიშვილი; սեպտեմբերի 22, 1921(1921-09-22), Թիֆլիս, Վրացական ԽՍՀ - հոկտեմբերի 2, 1991(1991-10-02) կամ հոկտեմբերի 3, 1991(1991-10-03)), վրացի շախմատիստ և կոմպոզիտոր։ Միջազգային գրոսմայստեր և իրավարար (1980)  (1960): ԽՍՀՄ-ի 1971 թվականի և 1972 թվականի շախմատի չեմպիոն։ ԽՍՀՄ-ի շախմատի ֆեդերացիայի հանձնաժողովի նախագահ (1989—1990): Վարկանիշը ըստ «ՖԻԴԵ»-ի կազմել է 85.00:
Գիան ունի հրատարակած գիրք Շախմատային կոմպոզիցիաների վերաբերյալ։


== Գրքեր ==
Նադարեիշվիլի՝ Ընտրված էտյուդներ — Հրատարակչություն։ Թբիլիսի (1970)։
Նադարեիշվիլի` Շախմատային էտյուդներ՝ Հրատարակչություն։ Թբիլիսի (1975)։
Նադարեիշվիլի` էտյուդները գրոսմայստերների աչքերով՝ Հրատարակչություն (1982)։


== Գրականություն ==
Վլադիմիրով: Ծառայել է 50 տարի. // «64 — Շախմատային կրթություն». — 1988. — № 16. — С. 30.
Նեիձե В. Կրեդո Նադարեիշվիլի. // «64 — Շախմատային կրթություն». — 1991. — № 19. — С. 30—31
Բոտվինիկ Վրաստանի շախմատի Վիտյազը // «64 — Շախմատային կրթություն». — 1992. — № 3 (890). — С. 25.


== Ծանոթագրություններ ==


== Արտաքին հղումներ ==
Էտյուդներ Գիայի կողմից (անգլ.)
Միրնի (այլ կիրառումներ)

Միրնի, կարող է վերաբերել՝

Միրնի - գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Միրնի - գյուղ Ռուսաստանի Բրյանսկի մարզի Կլետնյանսկի շրջանի կազմում։
Միրնի - քաղաքատիպ ավան Ռուսաստանի Կիրովի մարզի Օրիչևսկի շրջանի կազմում։
Միրնի - գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Միրնի - գյուղ Ռուսաստանի Մոսկվայի մարզի Սերպուխովսկի շրջանի կազմում։
Միրնի - գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Միրնի - գյուղ Ռուսաստանի Սամարայի մարզի Կրասնոյարսկի շրջանի կազմում։
Միրնի - գյուղ Ռուսաստանի Տոմսկի մարզի Տոմսկի շրջանի կազմում։
Միրնի - գյուղ Ռուսաստանի Տվերի մարզի Տորժոկսկի շրջանի կազմում։
Միրնի - գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում
Միրնի - գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում
Միրնի - քաղաքատիպ ավան Ուկրաինայի Ղրիմի Ինքնավար Հանրապետության Եվպատորիայի քաղաքային խորհուրդում
Ֆրախտ

Ֆրախտ (անգլ.՝ freight, հոլ.՝ vracht, գերմ.՝ fracht), տրանսպորտային միջոցի տիրոջը փոխադրումների համար տրվող վարձավճար։ Կիրառվում է գլխավորապես ծովային, ինչպես նաև գետային, օդային ու ավտոմոբիլային փոխադրումների ժամանակ։
Ֆրախտ եզրով երբեմն անվանում են նաև բեռի փոխադրումը, փոխադրման պայմանագիրը, տեղափոխողի պարտականությունները, պայմանագրի առաջկա հանդիսացող բեռը։
Ֆրախտի չափը կարող է որոշվել ինչպես կողմերի նախօրոք համաձայնությամբ, այնպես էլ ելնելով տվյալ պահին բեռնաթափման պայմաններով։
Փոքր նավների վրա, ինչպիսիք են զբոսանավերը, առաջամասը կոչվում է նախասրահ և կարող է ծառայել կամ որպես պահարան, կամ դա կարող է լինել նավի ներսում առաջին մեծ սենյակի անունը։
Կայա (նահանգ)

Անվան այլ կիրառումների համար տե՛ս՝ Կայա (այլ կիրառումներ)Կայա, նահանգ Մյանմայում, երկրի հարավ-արևելքում, սահմանակից է Թայլանդին։
Ադմինիստրատիվ կենտրոնը Լոյկո քաղաքն է։ Բնակչությունը կազմում է մոտ 350 000 մարդ, բնակչության խտությունը՝ 29.82 մարդ/կմ²։ Նահանգում մշակվող հիմնական բույսը բրինձն է։
Լիմերսայմ

Լիմերսայմ (ֆր.՝ Limersheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 593 մարդ, բնակչության խտությունը` 106.27 մարդ/կմ²։ Բնակավայրը զբաղեցնում է 5.58 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 17 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 427 աշխատունակ (15-64 տարեկան)  բնակիչ, որոնցից ակտիվ էին 328-ը, իսկ ոչ ակտիվները` 99։ Ակտիվության ցուցանիշը կազմում է 76,8 %։ 328 աշխատունակ մարդկանցից աշխատել է 307 անձ (165 տղամարդ և 142 կին)։ Գործազուրկ են եղել 21 անձ (9 տղամարդ և 12 կին)։ 99 անաշխատունակներից 30-ը եղել են աշակերտներ կամ ուսանողներ, 52-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վոլոդիևցի (այլ կիրառումներ)

Վոլոդիևցի, կարող է վերաբերել՝

Վոլոդիևցի - գյուղ, Ուկրաինայի Վիննիցայի մարզի Բառի շրջանում
Վոլոդիևցի - գյուղ, Ուկրաինայի Վիննիցայի մարզի Չեռնևցիի շրջանում
Վարեննա

Վարեննա (իտալերեն՝ Varenna), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 859 մարդ (2008 թվականի տվյալներով), բնակչության խտությունը կազմում է՝ 77 մարդ/կմ²։ Մակերեսը՝ 11 կմ²։ Փոստային ինդեքս՝ 23829։ Հեռախոսային կոդ՝ 0341.


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0341 830119
Էլեկտրոնային հասցե՝ sindaco@comune.varenna.lc.it
Պաշտոնական կայք՝ http://www.comune.varenna.lc.it/


== Արտաքին հղումներ ==
Պաշտոնական կայք (իտալ.)
Վարչական ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վոսկրեսենսկոե (գյուղ, Վարվայի շրջան)

Անվան այլ կիրառումների համար տե՛ս՝ ՎոսկրեսենսկոեՎոսկրեսենսկոե (ուկրաիներեն՝ Воскресенське), գյուղ Ուկրաինայի Չեռնիգովի մարզի Վարվայի շրջանում։
2006 թվականի տվյալներով Վոսկրեսենսկոե գյուղում բնակվում էր 76 մարդ։ Բնակչության խտությունը կազմում էր 367,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դևիդ Մակդաուել Բրաուն

|}
Դևիդ Մակդաուել Բրաուն, (անգլ.՝ David McDowell Brown, ապրիլի 16, 1956(1956-04-16), Արլինգտոն, Վիրջինիա, ԱՄՆ - փետրվարի 1, 2003(2003-02-01), Տեխաս, ԱՄՆ), ամերիկացի տիեզերագնաց, Օդագնացության և տիեզերական տարածության հետազոտությունների ազգային վարչության անդամ։ 1996 թվականի մայիսի 6-ին ընտրվել է տիեզերագնացների խորհրդի թեկնածու, իսկ նույն թվականին դարձել է ՆԱՍԱ-ի 16-րդ անդամը։ 2003 թվականի հունվարի 16-ից մինչև փետրվարի 1-ը կատարել է իր առաջին և միակ թռիչքը՝ «Կոլումբիա» օդանավով։
Զոհվել է վթարից, երբ 2003 թվականին երկիր վերադառնալու ճանապարհին, 16 րոպե վայրէջքից առաջ մթնոլորտում պայթել է Կոլումբիա տիեզերանավը։ Զոհվել է Տեխասի տարածքում։


== Արտաքին հղումներ ==
Պաշտոնական կենսագրությունը
Դևիդ Մակդաուել – STS-107Archived 2012-09-17 at the Wayback Machine.
Օդաչուի կապիտանի կոչման արժանանալը Archived 2011-07-25 at the Wayback Machine.
Ֆլորիդան այսօր — Տեխասում վթարի է ենթարկվել Columbia 7 օդանավը — Հոկտեմբերի 29, 2003
Էմանուիլ Բենակիս

Էմանուիլ Բենակիս (հուն․՝ Εμμανουήλ Μπενάκης, 1843, Էրմուպոլիս, Հունաստան - հունիսի 20, 1929(1929-06-20), Կիֆիսիա, Kifisia Municipality, Հյուսիսային Աթենք, Ատիկա, Հունաստան), հույն վաճառական, քաղաքական գործիչ, համարվում է Հունաստանի ազգային բարերար։


== Կենսագրություն ==
Էմանուիլ Բենակիսը ծնվել է 1843 թվականին Էրմուպոլիսում։ Անգլիայում սովորելուց հետո Բենակիսը գաղթել է Ալեքսանդրիա, Եգիպտոս, որտեղ աշխատել է բամբակի արդյունաբերող հույն Խորեմիի մոտ և դարձել այդ ընտանիքի փեսան։ Ունեցել է վեց երեխա, այդ թվում՝ գրող Պենելոպե Դելտան, արվեստի հավաքորդ Անտոնիս Բենակիսը։ Թողել է մեծ կարողություն։ Լինելով Էլեֆթերիոս Վենիզելոսի մերձավոր բարեկամը՝ ընտրվել է Հունաստանի խորհրդարանի կազմում և պաշտոնավարել որպես գյուղատնտեսության և արդյունաբերության նախարար։ 1914 թվականին ընտրվել է Աթենքի քաղաքապետ։
Ի թիվս այլ նվիրատվությունների՝ Էմանուիլ Բենակիսը նպաստել է Հույն-թուրքական պատերազմի հետևանքով առաջացած փախստականների հարցերի կարգավորմանը։ Նվիրատվություններ է արել Կարմիր խաչի բուժքույրերի դպրոցի և Աթենքի քոլեջի համար։ Հետմահու իր կարողությունը թողել է տարբեր բարեգործական հիմնադրամներին։ Նրա հուղարկավորությունը կատարվել է հունական հասարակական ծախսերի հաշվին։ Բենակիս ֆիտոպատոլոգիական ինստիտուտը հիմնադրվել է նրա ժառանգության միջոցների հաշվին։


== Գրականություն ==
Ελένη Γαρδίκα-Κατσιαδάκη, «H γνωριμία Eλευθερίου Bενιζέλου και Eμμανουήλ Mπενάκη», Πρακτικά Z' Διεθνούς Kρητολογικού Συνεδρίου (Pέθυμνο, 25- 31 Aυγούστου 1991, σελ. 75-85.


== Ծանոթագրություններ ==
Կրիվորոժիե (Միլլերովսկի շրջան)

Կրիվորոժիե (ռուս.՝ Криворожье), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Կրիվորոժսկի գյուղական հանայնքի վարչական կենտրոնն է։


== Աշխարհագրություն ==


=== Փողոցներ ===


== Սրտաքին հղումներ ==
Կրիվորոժիե (սլոբոդա)(ռուս.)
Անտիսթենես

Անտիսթենես (հին հունարեն՝ անգլ.՝ Άντισθένης, մ. թ. ա. 444, Պիրեյոս - մ. թ. ա. 365, Աթենք, Հունաստան), հին հույն փիլիսոփա, կինիկների (գրաբարում՝ շնականներ) սոկրատական փիլիսոփայական դպրոցի հիմնադիր և գլխավոր տեսաբան։
Ուսուցանում էր, որ պետք է ձգտել նվազագույնի հասցնել մարդու նյութական պահանջմունքները՝ օրինակ վերցնելով ամեն մի կենդանի էակից, ասենք շնից, որը ավելի ճիշտ է ապրում, քան մարդը։ Տեսնելով, թե ինչպես նյութական բարիքներին ձգտելը ստիպում է մարդկանց դիմել խարդախության, կեղծիքի և այլ անբարոյականությունների, առաջարկում է հրաժարվել այդ բարիքներից հոգու մաքրությունը, անկախությունը իշխանություններից և արժանապատվությունը պահպանելու համար։ Բարոյագիտության մեջ Անտիսթենեսը հետևել է Սոկրատեսին՝ ընդօրինակելով նրա հաստատակամությունը, տոկունությունը,
զսպվածությունը զգայական հաճույքների նկատմամբ, նմանվելով նրան սառնասրտությամբ։ Գտնում էր, որ նյութական բարիքները, հարստությունը անբարոյականության աղբյուր են, իսկ մարմնական հաճույքների նկատմամբ պետք է զսպվածություն ցուցաբերել, զգայական հաճույքներին հակադրում է հոգևոր արժեքները, որոնց հանդեպ ձգտումը հայտարարում է մարդկային գոյության իմաստ։ Երջանկության ու ազատության միակ ճանապարհը սեփական պահանջմունքները նվազագույնի հասցնելն է, որը մարդուն մոտեցնում է կենդանուն։ Այդ ուղին ընտրելու համար պետք է լինել առաքինի, դրսևորել կամք։ Ըստ նրա՝ առաքինությունը միակն է բոլորի համար, այն չի կարող ոչ ոք խլել, և բոլոր մարդիկ, որոնք ձգտում են առաքինության, իրար նկատմամբ բնական ընկերներ են։ Եթե երջանկությունը կյանքի նպատակն է, ապա առաքինությունը նրան հասնելու միջոցն է։
Գիտելիքը այն է, ինչը կարող է արտահայտվել հասկացության միջոցով։ Տալիս է հասկացության սահմանումը. հասկացությունն այն է, ինչը ի հայտ է բերում, թե ինչ է կամ ինչ է լինում այս կամ այն առարկան։ Նկատելով, որ ամեն սահմանում օժտված է միակողմանիությամբ և չի կարող արտահայտել առարկայի ողջ էությունը, նա պնդում էր, որ լիարժեք, համակողմանի սահմանումը հնարավոր չէ։ Անդրադառնալով ընդհանուրի և եզակիի փոխհարաբերության խնդրին՝ գտնում էր, որ գոյություն ունեն միայն եզակի զգայական իրեր, իսկ ընդհանուրը միայն անվանում է։ Մենք կարող ենք տեսնել կոնկրետ, զգայական, կենդանի ձիուն, բայց ոչ ձիությունը։
Անտիսթենեսը կողմնակից էր ոչ թե քաղաքական, դասակարգային ազնվականության, այլ՝ հոգևոր, որից բխում էր արհամարհանքը ամբոխի, մեծամասնության հանդեպ։ Ըստ նրա՝ առաքինության չափանիշ կարող է լինել միայն կինիկյան ուսմունքին հետևորդ իմաստունը։


== Ծանոթագրություններ ==
Պացանո

Պացանո (իտալերեն՝ Pazzano), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 799 մարդ, բնակչության խտությունը կազմում է 53 մարդ/կմ²։ Զբաղեցնում է 15 կմ² մակերես տարածք։ Փոստային ինդեքսն է՝ 89040։ Հեռախոսային կոդը՝ 0964։
Քաղաքի հովանավորն է Սուրբ Հովսեփը։ Տոնը ամեն տարի նշվում է մարտի 19-ին։


== Արտաքին հղումներ ==
Բնակավայրի պաշտոնական կայք (իտալ.)
Ժիգալովկա (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԺիգալովկաԺիգալովկա (ռուս.՝ Жигаловка), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուբովյազովսկի գյուղական խորհուրդ (Կոնոտոպսկի շրջան)

Դուբովյազովսկի գյուղական խորհուրդ  (ուկրաիներեն՝ Дубов'язівська селищна рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Դուբովյազովսկի գյուղական խորհրդում բնակվում էր 4540 մարդ։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բալտա (գյուղ, Մոշկովսկի շրջան)

Անվան այլ կիրառումների համար տե՛ս՝ ԲալտաԲալտա (ռուս.՝ Балта), գյուղ Ռուսաստանի Նովոսիբիրսկի մարզի Մոշկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 700 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (262001-262100)

Աստերոիդների ցանկ (261901-262000)  • Աստերոիդների ցանկ  • Աստերոիդների ցանկ (262101-262200)
 Աստերոիդների ցանկ (261901-262000)  • Աստերոիդների ցանկ  • Աստերոիդների ցանկ (262101-262200)
Եդիմոնովո

Եդիմոնովո (ռուս.՝ Едимоново), գյուղ Ռուսաստանի Տվերի մարզի Կոնակովսկի շրջանի կազմում։
Բնակչությունը 2008 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլասովկա (գյուղ, Զենկովի շրջան)

Անվան այլ կիրառումների համար տե՛ս՝ ՎլասովկաՎլասովկա (ուկրաիներեն՝ Власівка), գյուղ Ուկրաինայի Պոլտավայի մարզի Զենկովի շրջանում։
ՈւՎՏԿՕԴ կոդ՝ 5321381601։ 2001 թվականի տվյալներով Վլասովկա գյուղում բնակվել է 607 մարդ։ Բնակավայրը զբաղեցնում է 3901 կմ² տարածք։ Բնակչության խտությունը կազմել է 155,6 մարդ/կմ²։
Վլասովի գյուղական խորհրդի վարչական կենտրոնն է, որը, բացի այդ, ներառում է Գորոբիի, Դադակալովկա, Պելենկովշչինա, Պերելեսկի և Սոկոլովշչինա գյուղերը։


== Աշխարհագրական դիրք ==
Վլասովկա գյուղը գտնվում է Տաշան գետի ափին, հոսանքին հակառակ՝ 4 կմ հեռավորության վրա՝ Զենկով քաղաքն է, հոսանքին ներքև՝ 1 կմ հեռավորության վրա՝ Դադակալովկա գյուղը։ Գյուղին հարում է սոճիների անտառային տարածքը։


== Պատմություն ==
1723 թվականին գյուղում կառուցվել է առաջին եկեղեցին։
Գյուղը նշված է Շուբերտի 1826-1840 թվականների Ռուսաստանի արևմտյան մասի հատուկ քարտեզի վրա։


== Տնտեսություն ==
«Սոսնովի Բոր» առողջարան «Տաշան» հանքային ջրի աղբյուրով։
«Տաշան» ձեռնարկություն։


== Սոցիալական ոլորտի օբյեկտներ ==
Դպրոց I-II,
Ակումբ,
Ատամնաբույժ։


== Կրոն ==
Սուրբ Երրորդություն եկեղեցի։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջեյքոբ Անդերսոն

Անվան այլ կիրառումների համար տե՛ս՝ Անդերսոն (այլ կիրառումներ)Ջեյքոբ Բասիլ Անդերսոն (անգլ.՝ Jacob Basil Anderson, հունիսի 18, 1990(1990-06-18), Լոնդոն, Միացյալ Թագավորություն), անգլիացի դերասան, երգիչ և կոմպոզիտոր։ Որպես դերասան առավել հայտնի է Գահերի խաղը հեռուստասերիալում մարմնավորած Գրեյ Վորմի դերով, ինչպես նաև Էպիզոդներ և Broadchurch հեռուստասերիալներում մարմնավորած դերերի շնորհիվ։ Որպես երաժիշտ հանդես է գալիս Ռալեյ Ռիչի կեղծանվամբ։ Իր դեբյուտային ալբոմը՝ You're a Man Now, Boy, թողարկվել է 2016 թվականին և ստացել է բազմաթիվ դրական արձագանքներ։


== Կենսագրություն ==
Անդերսոնը ծնվել և մեծացել է Բրիստոլում, Անգլիա։ Հայրն ունի աֆրո-կարիբյան ծագում։ 17 տարեկանում Անդերսոնը տեղափոխվեց Լոնդոն, որպեսզի սկսի իր երաժշտական կարիերան։


== Դերասանական կարիերա ==
Անդերսոնը խաղացել է Անգելոյի դերը 4.3.2.1. ֆիլմում։ Խաղացել է Սայմոնի դերը ITV հեռուստացանցի «Անարդարություն» բրիտանական հեռուստասերիալում։ Կարճ դերերով հանդես է եկել Outnumbered, Skins, Comedown հեռուստասերիալներում։ Ջեյքոբը խաղացել է նաև բազմաթիվ ներկայացումներում, ինչպիսիք են Dunsinane(Royal Shakespeare ընկերության համար), Լիր արքան,  War Horse: Demons Never Die ֆիլմում խաղացել է Ռիքիի դերը։
2012 թվականին խաղացել է Գրեյ Վորմի դերը Գահերի խաղը հեռուստասերիալում (3-րդ եթերաշրջանում)։  Անդերսոնը շարունակել է իր դերը նաև 4-րդ, 5-րդ, 6-րդ եթերաշրջաններում։ 2013 թվականին Անդերսոնը խաղացել է Քլոե Լաթիմերի ընկերոջ՝ Դին Թոմասի դերը Broadchurch հեռուստասերիալում։


== Երաժշտական կարիերա ==
2006 թվականին երգեց Typesun-ի The PL երգը։ Նրանք թողարկեցին մեկ այլ երգ 2007 թվականին՝ Let Me Know վերնագրով։ Անդերսոնը Plan B-ի հետ ձայնագրեց մի երգ, որը դարձավ Adulthood ֆիլմի սաունդթրեքը։ 2013 թվականին Անդերսոնը պայմանագիր ստորագրեց Columbia Records-ի հետ և իր բեմական Ռալեյ Ռիչի անվան տակ թողարկեց 3 երգից բաղկացած The Middle Child մինի ալբոմը։ Իր երկրորդ Black and Blue մինի ալբոմը թողարկվեց 2014 թվականին։
Անդերսոնը ներշնչվել է Erykah Badu-ի, Դեյվիդ Բոուիի, Ջիլ Սքոթի, The Smiths-ի և Սթիվի Ուանդերի աշխատանքով։ 2014 թվականին թողարկվեց իր Black and Blue ալբոմի Stronger Than Ever երգի ռեմիքս տարբերակը՝ պրոդյուսեր M. J. Cole-ի կողմից։ Երգը օգտագործվել է հեռուստատեսային գովազդներում։ Միացյալ Թագավորության սինգլների հիթ շքերթում երգը զբաղեցրել է 30-րդ հորիզոնականը։ Անդերսոնը աջակցել է George Ezra-ին 2015 թվականի Միացյալ Թագավորությունում անցկացվող գարնանային շրջագայության շամանակ։
Անդերսոնի դեբյուտային You're a Man Now, Boy ալբոմը թողարկվեց 2016 թվականի փետրվարի 26-ին։


== Ծանոթագրություններ ==
Ժողովրդի ձայնն Աստծո ձայնն է

Ժողովրդի ձայնն Աստծո ձայնն է (լատ.՝ Vox populi vox Dei), լայն տարածվածություն ստացած լատինածին ասացվածք։
«Vox populi» եզրը հաճախ օգտագործվում է տարբեր արդիական հարցերով հասարակական կարծիքի հարցման մեթոդների նշման համար։
Որպես ասույթի հեղինակ հաճախ սխալ նշում են 12-րդ դարի անգլիացի պատմաբան Վիլյամ Մալմսբերցուն։
Արտահայտության այլ հանրահայտ օգտագործումը հայտնի է 798 թվականին գրված և Կառլոս Մեծին ուղղված Ալքուին անունով գիտնականի նամակում։


== Ծանոթագրություններ ==
Գորոդոկ (գյուղ, Սոլովյովսկոե գյուղական բնակավայր)

Անվան այլ կիրառումների համար տե՛ս՝ ԳորոդոկԳորոդոկ (ռուս.՝ Городок), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեծ Ալզին

Մեծ Ալզին (ռուս.՝ Большой Алзынь), գետ Ռուսաստանում, հոսում է Կեմերովսկի շրջանում։ Գետի երկարությունը 10 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տիգրան Միքայելյան

Տիգրան Միքայելյան (հուլիսի 19, 1980(1980-07-19), Երևան, Հայկական ԽՍՀ, ԽՍՀՄ), բալետի հայ արտիստ։ ՀՀ վաստակավոր արտիստ (2007)։


== Կենսագրություն ==
Տիգրան Միքայելյանը ծնվել է 1980 թվականի հուլիսի 19-ին, Երևանում։ 1989-1997 թվականներին սովորել է Երևանի պարարվեստի պետական ուսումնարանում` Արմեն Գրիգորյանի ղեկավարությամբ։ 1997-1998 թվականներին Նուրիևի հիմնադրամի կրթաթոշակով սովորել է Շվեյցարիայի Բալետի բարձրագույն դպրոցում`Դենիս Վելթոնի ղեկավարությամբ։ 1998 թվականից եղել է Ցյուրիխի պետական բալետի արտիստ, 2003 թվականից` մենապարող։ 2005 թվականից եղել է Մյունխենի «Bayerisches Staatsballett» պետական բալետի մենապարող, Մյունխենի ազգային թատրոնում առաջին անգամ հանդես է եկել Պատրիկ Բարթի «Բայադերա» ներկայացման Ոսկե կուռքի դերով, 2007 թվականից եղել է թատրոնի առաջատար մենապարող։
Հանդես է եկել նաև Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում։


== Բալետային ներկայացումներ ==
Լյուդվիգ Մինկուսի «Դոն Կիխոտ»
Արամ Խաչատրյանի «Գայանե»
Արամ Խաչատրյանի «Սպարտակ»
Ռոմեո և Ջուլիետ՝ Մերկուցիո և Ռոմեո (Ջոն Քրանկո)
Պյոտր Չայկովսկու Կարապի լիճ՝ արքայազն Զիգֆրիդ
Լյուդվիգ Մինկուսի Բայադերկա՝ Սոլոր
Կամելիազարդ տիկինը՝ դե Գրիյո (Ջոն Նոյմայեր)
Օնեգին՝ Լենսկի (Ջոն Քրանկո)
Քնած գեղեցկուհի՝ Արքայազն Դեզիր (Մ. Պետիպա, Ի. Լիչկա)
Միգել դե Սերվանտեսի «Դոն Կիխոտ»՝ Բազիլո (նոր խորեոգրաֆիա ըստ Ռ. Բառայի Ա. Գրսկու)
Ուիլյամ Շեքսպիրի «Անսանձ կնոջ սանձահարումը»՝ Պետրուչիո


== Պարգևներ, մրցանակներ ==
Շվեյցարական «Prix de Lausanne» դիպլոմ, 1997, 1998
Շվեյցարական «Prix de Lausanne» գլխավոր մրցանակ
«Ամադեուս» հայկական բալետի մրցույթի ոսկե մեդալ, 1997
Գրան Պրի, 1997
Մյունխենի «Մերկուր» թատրոնի մրցանակ, 2007
«Ֆաուստ» թատերական մրցանակ
Առաջադրվել է գերմանական թատրոնի մրցանակի
ՀՀ վաստակավոր արտիստ, 2007


== Ծանոթագրություններ ==
Կարասախկալ Վերին

Կարասախկալ Վերին, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1907 թվականին գյուղն ունեցել է 353,  իսկ 1908-ին՝ 426կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Թուրհալ

Թուրհալ, ավանԱրևմտյան Հայաստանում, Սեբաստիայի վիլայեթի Թուրհալի գավառակում։ Հանդիսանում էր գավառակի վարչական կենտրոն։


== Բնակչություն ==
Մինչև 1915 թվականն այստեղ զգալի թիվ էին կազմում նաև հայերը։


== Պատմամշակութային կառույցներ ==
Ավանից ոչ եհռու, բարձրադիր վայրում պահպանվում էին հին Թուրխալ բերդի ավերակները։ Ավանում պահպանվել են միջին դարերում գրված մի քանի ձեռագրեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ուիլյամ Ջոզեֆ Դանլոպ

Ուիլյամ Ջոզեֆ (Ջոուի) Դանլոպ (անգլ.՝ William Joseph "Joey" Dunlop; փետրվարի 25, 1952(1952-02-25), Ballymoney, Անտրիմ, Հյուսիսային Իռլանդիա, Միացյալ Թագավորություն - հուլիսի 2, 2000(2000-07-02), Տալլին, Էստոնիա), հյուսիսիռլանդական մոտոցիկլավար, ձիավոր (MBE, 1986) և սպա (OBE, 1996), Բրիտանական կայսրության շքանշանակիր։


== Կենսագրություն ==
Ծնվել է 1952 թվականի փետրվարի 25-ին Հյուսիսային Իռլանդիայի Անտրիմ կոմսության Բալիմոնի քաղաքում։ Ընտանիքում կար յոթ երեխա՝ չորս աղջիկ և երեք տղա։ Հորից ժառանգել է տեխնիկայի հանդեպ ձգտումը, ինչը, ի վերջո, հանգեցրել է մոտոցիկլետային սպորտով զբաղվելուն։ Երբ նրա աներորդի Մարվին Ռոբինսոնը մահացել է մրցավազքի ժամանակ, Ջոուին մտածել է թողնել սպորտը, բայց մնացել է այնտեղ։
Նրա նորամուտը պրոֆեսիոնալ սպորտում տեղի է ունեցել 1976 թվականին «Յամահայում»՝ 250 սմ³ շարժիչի ծավալով։ Արդեն 1980 թվականին դարձել է «TT ֆորմուլա»-ի մասնակից։

Զոհվել է 2000 թվականի հուլիսի 2-ին Տալլինում մրցարշավի ժամանակ՝ անձրևոտ եղանակին բախվելով ծառին։ Նրա եղբայրը՝ Ռոբերտը (1960-2008), նույնպես մոտոցիկլավար էր։ Ռոբերտ Ուիլյամի որդիները (1985-2018) և Մայքլը (1989) նույնպես ընտրել են մոտոցիկլետի վարորդի կարիերան։
Նրա մահից հետո ստեղծվել է «Joey Dunlop Foundation» բարեգործական հիմնադրամը՝ Մեն կղզու հյուրերին սահմանափակ հնարավորություններով սպասարկելու համար։ 2005 թվականին «Motor Cycle News» թերթը ճանաչվել է աշխարհի բոլոր մոտոարշավորդներից 5-րդը։ 2015 թվականին հյուսիսիռլանդական «Belfast Telegraph» թերթի ընթերցողների կողմից ճանաչվել է որպես մեծագույն մարզիկ։


== Ծամոթագրություններ ==


== Արտաքին հղումներ ==
Անձնական կայք (անգլ.)
Joey Dunlop Foundation (անգլ.)
Էջը Isle of Man TT կայքում (անգլ.)